கேள்வி: போடிநாயக்கனூர் - வரலாறு பற்றி தகவல் சொல்.
பதில்: தமிழ்நாடு விஜயநகரப் பேரரசு ஆட்சி நடைபெற்ற போது, மதுரை மண்டலத்தை நிர்வகித்த விசுவநாத நாயக்கர், மதுரை மண்டலத்தை 72 பாளையம் (ஆட்சி நிர்வாக முறை) பிரித்தார். இந்த 72 பாளையங்களில் போடிநாயக்கனூர் (பாளையம்) ஒன்றாக இருந்தது. போடிநாயக்கனூர் நகரம் முந்தைய மதுரை மாவட்டம் (சென்னை மாகாணம்) ஒரு பகுதியாக இருந்தது.
கேள்வி: போடிநாயக்கனூர் - காணவேண்டிய இடங்கள் என்பது என்ன?
பதில்: போடிநாயக்கனூர் (நகராட்சி) தேனியில் இருந்து 16 கி.மீ. தொலைவில் உள்ளது. போடிநாயக்கனூர், 'போடி' என்று சுருக்கமாக அழைக்கப்படுகிறது. இதனை அடுத்து 22 கி.மீ. தூரத்தில் உள்ள போடி மெட்டு என்னும் இடத்தில் இருந்து கேரள மாநிலத்தின் எல்லைப் பகுதி தொடங்குகிறது. மலைசூழ்ந்த இயற்கை அழகைக் கண்குளிரக் கண்டு மகிழலாம். போடி மெட்டில் இருந்து இரவு நேரத்தில் தேனி மாவட்டத்தின் பல பகுதிகள் மின்விளக்கு ஒளியில் மின்னுவது, காணக்கிடைக்காத காட்சியாகும். போடியில் இருந்து சுமார் ஒரு மணி நேரத்தில் போடி மெட்டுக்குச் செல்லலாம். போடியில் இருந்து கேரளா மாநிலத்தில் உள்ள மூணார் சுமார் 70 கி.மீ. தூரத்தில் உள்ளது. முந்தல் என்னும் சந்திப்பில் இருந்து போடி மெட்டு மற்றும் குரங்கணி (தேனி மாவட்டம்) ஆகிய இடங்களுக்கு பாதைகள் பிரிகின்றன. போடியில் பரமசிவன் கோவிலும்,விடா பாறை அருவி என்ற இரு இடங்கள் காணத் தகுந்தது. பரமசிவன் கோயில், போடி பேருந்து நிலையத்தில் இருந்து சுமார் 2 கி.மீ தொலைவில் உள்ளது. ஏப்ரல் மாதத்தில் தொடர்ந்து 7 நாட்கள், அரசு சார்பாக இந்தக் கோயிலின் திருவிழா கொண்டாடப்படுகிறது.